তিনি বলেন, ৩০০০ টাকা বেসিকের ৪০ শতাংশ বোনাস দেওয়া হলে মাত্র ১২০০ টাকা করে পাবে শ্রমিকরা। এই সামান্য বোনাসও দিচ্ছে না অনেক কারখানা। তারা ঈদের দুয়েক দিন আগে দু-চারশ’ টাকা দিয়ে শ্রমিকদের বিদায় দেন। মোশরেফা মিশু বলেন, শ্রম মন্ত্রণালয় থেকে বলা হয়েছে, মালিকপক্ষ ২৬ জুলাইয়ের আগেই বেতন-বোনাস পরিশোধ করবে। কিন্তু পুরো মাসের বেতন দেয়া হবে কিনা এবং কত ভাগ বোনাস দেয়া হবে সে বিষয়ে মন্ত্রণালয় স্পষ্ট করেনি। এমনকি ২৬ তারিখের আগে বেতন পরিশাধ না করলে কারখানার বিরুদ্ধে কি ব্যবস্থা নেয়া হবে সে বিষয়েও কোনো নির্দেশনা দেয়নি।